по прозрачен, обективен и недискриминационен начин. Прилагането на такива задължения се извършва по неутрален по отношение на конкуренцията начин, който е и не по-обременяващ от необходимото за вида универсална услуга, определена от страната.
 3. Страните гарантират, че всички доставчици на услуги се ползват от правото на предоставяне на универсална услуга и никой от доставчиците на услуги не е изключен a priori. Избирането се извършва по ефикасен, прозрачен, обективен и недискриминационен механизъм. Когато е необходимо, страните преценяват дали предоставянето на универсална услуга представлява неоправдана тежест за организицията(ите), избрана(и) за предоставянето на универсалната услуга. Когато това е обосновано на основата на подобно изчисление и като се взема предвид пазарната изгода, ако има такава, за дадена организация, предоставяща универсална услуга, регулаторните органи определят дали е необходимо установяването на механизъм за компенсиране на засегнатия/засегнатите доставчик/доставчици на услуги или за поделяне на нетната себестойност на задълженията, свързани с универсалната услуга
 4. Страните гарантират, че:
 а)
 потребителите имат достъп до указатели с всички абонати (31) на хартиен носител или в електронен вид, или и двете, които се актуализират редовно и поне един път годишно;
 б)
 организациите, които предоставят услугите, посочени в параграф а), прилагат принципа за недопускане на дискриминация спрямо обработката на информацията, която им предоставят други организации.
 Член 121
 Трансгранично предоставяне на електронни съобщителни услуги
 Страните не приемат или запазват мерки, които ограничават трансграничното предоставяне на електронни съобщителни услуги.
 Член 122
 Поверителност на информацията
 Всяка страна гарантира поверителността на електронните съобщения и свързания пренос на данни посредством обществена електронна съобщителна мрежа и на обществено достъпните електронни съобщителни услуги, без да налага ограничения на търговията с услуги.
 Член 123
 Спорове между доставчици на услуги
 1. Страните гарантират, че в случай на спор между доставчици на електронни съобщителни мрежи или услуги във връзка с правата и задълженията, посочени в настоящата глава, съответният регулаторен орган по искане на една от страните постановява правнообвързващо решение за решаване на спора в най-кратки срокове и при всички случаи в рамките на четири месеца.
 2. Решението на регулаторния орган е обществено достъпно, като се отчитат изискванията относно търговската тайна. На заинтересованите страни се дава пълно изложение на мотивите за решението.
 3. Когато спорът се отнася до трансгранично предоставяне на услуги, съответните регулаторни органи координират своята работа с цел намиране на разрешение на спора.
 Член 124
 Регулаторно сближаване
 1. Страните признават значението на сближаването на съществуващото законодателство на Украйна с това на Европейския съюз. Украйна гарантира, че нейните действащи закони и бъдещото ѝ законодателство постепенно ще бъдат приведени в съответствие с достиженията на правото на ЕС.
 2. Такова сближаване ще започне на датата на подписване на настоящото споразумение и постепенно ще обхване всички елементи на достиженията на правото на ЕС, посочени в приложение XVII към настоящото споразумение.
 Подраздел 6
 Финансови услуги
 Член 125
 Приложно поле и определения
 1. В настоящия подраздел са установени принципите на регулаторната уредба на всички финансови услуги, либерализирани съгласно раздели 2, 3 и 4 от настоящата глава.
 2. За целите на настоящия подраздел и на раздели 2, 3 и 4 от настоящата глава:
 а)
 „финансова услуга“ означава всяка услуга